Inga Borg skrev og illustrerte også andre bøker, laget opplesningserier for svensk fjernsyn og var aktiv fagpolitisk, blant annet som leder for Svenska Tecknare. Forfatterskapet omfatter to egne bøker fra Øst-Afrika (, 1981 og , 1983) og ytterligere tre hvor hun skrev til bilder av vennen Evy Låås. Disse hadde utspring i egne reiser i området, først i 1977. Andre bøker avspeiler reiser til Island og Öland, eller familiens og andres husdyr. De to bøkene om skilsmissebarnet Agneta (1966 og 1968) bygger på egne erfaringer som skilt. En tobinds biografi om Carl von Linné, , utkom i 1979 med tegninger av Fibben Hald. Fra 1959 til 1973 utga hun en serie bøker med ulike ville dyr i hovedrollen: rein, bjørn, elg, svane, rev, trekkfugler og piggsvin. Med (1966) forente hun naturskildring og bymiljø i en bildebok om en spurv og ei bydue i Stockholm.